Решение на Съда (шести състав) от 5 март 2020 г. — Европейска комисия/Република Кипър
(Дело C-248/19)1
(Неизпълнение на задължения от държава членка — Член 258 ДФЕС — Директива 91/271/EИО — Пречистване на градските отпадъчни води — Членове 3, 4, 10 и 15 — Приложение I, точки А, Б и Г — Липса на канализационни системи за градски отпадъчни води в някои агломерации — Липса на вторично пречистване или на друга равностойна обработка на градските отпадъчни води — Изграждане и експлоатация на пречиствателните станции — Контрол на заустванията, произлизащи от такива станции)
Език на производството: гръцки
Страни
Ищец: Европейска комисия (представители: D. Triantafyllou и E. Manhaeve)
Ответник: Република Кипър (представители: E. Zachariadou и M. Chatzigeorgiou)
Диспозитив
Като не е:
–    оборудвала с канализационни системи за градски отпадъчни води 31 агломерации (Aradippou, Ypsonas, Dali, Voroklini, Deryneia, Sotira, Xylophagou, Pervolia, Kolossi, Poli Chrysochous, Leivadia, Dromolaxia, Pera Chorio-Nisou, Liopetri, Avgorou, Paliometocho, Kiti, Frenaros, Ormideia, Kokkinotrimithia, Trachoni, Episkopi, Xylotympou, Pano Polemidia, Pyla, Lympia, Parekklisia, Kakopetria, Achna, Meneou и Pyrgos) и
–    не е осигурила за същите агломерации, градските отпадъчни води, които влизат в канализационните системи, преди заустването им да бъдат подложени на вторично пречистване или на друга равностойна обработка,
Република Кипър не е изпълнила задълженията, които има по силата на членове 3, 4, 10 и 15 от Директива 91/271/EИО на Съвета от 21 май 1991 година за пречистването на градските отпадъчни води, и на приложение I, точки А, Б и Г към същата директива, изменена с Регламент (ЕО) № 1307/2008 на Европейския парламент и на Съвета от 22 октомври 2008 г.
Осъжда Република Кипър да заплати съдебните разноски.
____________
1 ОВ C 213, 24.6.2019 г.